તમે ગુસ્સો કરો, ઉપેક્ષા કરો, બબડાટ કરો, બીજા કામમાં લાગી જાવ. બેડરૂમમાં પડખું ફેરવીને ઊંઘી જવાનો ડોળ કરો, કલાકો-દિવસો સુધી ન બોલો, વાસણ પછાડો, બાળકો હોય તો પતિને ‘ગુગલી બૉલ’ વાગે તે રીતે કટાક્ષ કરો. એવું કરો તેમાં પતિ જાણે ‘ગિલ્ટ’ (દોષિત મનોભાવ) અનુભવે. કંઈ પણ પ્રત્યાઘાતો આવી શકે. મનોવિજ્ઞાન એવું કહે છે કે ‘શું સાચું ને ખોટું’ એ અગત્યનું નથી. પણ જીવવા માટે પૉઝિટિવ અભિગમ વધુ અસકારક બની રહે છે. આપણા અંગત અને નિકટના સાથી માટે અંદર તો લાગણીઓ પડેલી જ છે એટલે એકબીજાને તે વખતે’ શું કરે તો ગમે ?’ તેવો પ્રતિભાવ વધુ અસરકારક બને છે. ઉપર જે પ્રતિભાવ આપ્યો તે નકારાત્મક છે. જે સામી વ્યક્તિને વધુ ઉશકેરે છે.